(478) 



sa majeste , et que sy c'estoit offre qui fust raisonnable, 1'accep- 

 teroit , rendant 1'empereur ce que par bon droict luy apper- 

 tenoit. 



Et quant ad ce qu'il se plaindoit n'avoir argent pour payer 

 les cent et cincquante mille ducatz qu'il luy avoit demande , 

 qu'il attendroit huit jours, voire quinze, et feroit tant qu'il con- 

 tenteroit 1'armee ; et qu'il eust bien a regarder et penser quel 

 inconvenient seroit s'il entroit a Rome par force ou d'aultre 

 voye rigoreuse. 



Quelque remonstrance que Ton luy sceust faire, sa sainc- 

 tete ne voloit entendre , ce que fort despleut a Monsieur de 

 Bourbon ; et , a son grant regret , se resolut faire donner 1'as- 

 sault. Mais auparavant icelluy il se confessa et ouyt messe par 

 grande devotion , comme il avoit de bonne coustume. 



Et ils approcherent Rome et se logerent tout pres. Et feist 

 ledit seigneur de Bourbon abatre une maison , et du bois d'i- 

 celle feist faire secretement force d'eschelles. La vint lesquelles 

 estre faictes, le vi e jour de may mondict seigneur de Bourbon 

 commanda que 1'assault fut donne. Et voiant, comme il luy 

 sembloit, qu'il y en avoit aulcuns qui marchoient un peu 

 froidement, il se mist a pied, leur veuillant monstrer le che- 

 min , disant : Compaignons , aions bon coraige , car aujour- 

 d'hui nous ferons, se Dieu plaist, bonne journee. 



Et marcba le bon seigneur avant , droict a la muraille , et 

 ainsi qu'il eut le pied leve pour se mectre sur I'eschelle, il fut 

 frappe d'un cop d'aquebute au petit ventre du coste gauce , et 

 pour icelluy trespassa sans depuisjamaisparler, fors qu'il diet : 

 Ha, nostre Dame, je suis mart! et tomba sur un sien gentil- 

 home nomme le Lorain, et subit commencha a faire souspiers 

 de la mort. 



Monsieur le prince d'Orenges estoit assez prez dudict sieur 

 de Bourbon , et quant il le veit en cest estat, luy fist couvrir son 

 viaire et diet pour conforter les compaignons de guerre : Mes- 

 sieurs, ce n'est riens , ce n'est riens , car il n'a garde de la mort 



